ปัจจุบันอายุ54ปี โรคประจำตัวคือโรคเลือดaihaและกระดูกหลังเสื่อมและคด จะปวดหลังตรงเอวและปวดระบมตามกล้ามเนื้อปลายขา รักษาด้วยทำกายภาพและยาโทลเพอริโซลsoneriper m และกาบาเพนทิน ยาหมดไปพบคุณอีกซึ่งเป็นคนละคนกัน คุณให้ทรามาดอลและกาบาเพนทินกินแล้วคลื่นไส้จุกเสียดท้อง ใจเต้นเร็วเป็นพักๆ เลยหยุดกินไปหาอีกครั้งเพื่อเปลี่ยนยาแต่ตรวจเฉพาะคนที่นัดเนื่องจากรพ.รัฐถ้าซื้อยาโทลเพอริโซนbiocalm มากินแทนทรามาดอล จะต่างกันไหมคะ หรือเปลี่ยนกินทรามาดอลแค่เช้า-เย็น ซึ่งคุณให้กินวันละ3ครั้งจะขัดกับการรักษาของคุณไหมคะ ควรกินยาต่ออันไหนดี ขอบค่ะ
สวัสดีค่ะ กระดูกสันหลังเสื่อม เป็นอาการที่กระดูก นรองกระดูก ข้อต่อ เส้นเอ็นกระดูก และกล้ามเนื้อหลังเสื่อมสภาพ ส่งผลให้กระดูกสันหลังขาดความยืดหยุ่นและติดแข็งมากขึ้น อาจมาด้วยปวดหลัง ขยับลำบากการรักษาเน้นที่การปรับพฤติกรรม และรับประทานยาแก้ปวดเพื่อบรรเทาอาการช่วงที่ปวดมากๆได้ โดยยาแก้ปวดที่ใช้อาจเป็นกลุ่ม ต้านอาการอักเสบที่ไม่ใช่สเตียรอยด์ (Nonsteroidal Anti-Inflammatory Drugs: NSAIDs) ซึ่งเป็นยาแก้ปวดที่มีประสิทธิภาพมากที่สุดต่ออาการกระดูกสันหลังเสื่อม และยาทั่วไปที่ใช้กันได้แก่ ไดโคลฟีแนค (Diclofenac) ไอบูโพรเฟน (Ibuprofen) และนาพรอกเซน (Naproxen) หรือถ้าปวดรุนแรงอาจมีการใช้ยากลุ่มมอร์ฟีนเช่นยาทรามาดอลดังกล่าวมาส่วนยาโทลเพอริโซนดังกล่าวมา เป็นยาในกลุ่มคลายกล้ามเนื้อที่ใช้ในภาวะนี้ได้เช่นกัน แต่อาจจะออกฤทธิ์ลดปวดได้น้อยกว่าทรามาดอลเล็กน้อย หากไม่ได้ปวดรุนแรงแล้วก็สามารถเปลี่ยนยาได้ การกินยาทรามาดอลควรกินเมื่อมีอาการทุก 8 ชั่วโมง ถ้าอาการน้อย ก็กินห่างออกไปได้ ไม่มีปัญหาค่ะแต่อย่างไรก็ตามแนะนำพบแพทย์เพื่อตรวจประเมินอาการสม่ำเสมอและรับยากับแพทย์จะดีที่สุดนะคะ